# data[].attributes.headline
น้ำตกห้วยหลวง (Phu Chong Na Yoi National Park)

# data[].attributes.subject
น้ำตกห้วยหลวง (Phu Chong Na Yoi National Park)

# data[].attributes.body
พื้นที่ประมาณ 686 ตารางกิโลเมตร ครอบคลุมพื้นที่อำเภอบุณฑริก อำเภอนาจะหลวย และอำเภอน้ำยืน ทั้งยังมีอาณาเขตติดต่อกับสาธารณรัฐประชาธิปไตยประชาชนลาวและราชอาณาจักรกัมพูชา หรือที่เรียกว่า “สามเหลี่ยมมรกต” เป็นพื้นที่ในเขตภูเขาพนมดงรัก สภาพป่ามีความอุดมสมบูรณ์ สถานที่ที่น่าสนใจในอุทยานฯ ได้แก่ แก่งกะเลา เป็นแก่งหินกลางลำธารห้วยหลวงที่มีธารน้ำไหลแผ่กว้างไปตามลานหินบรรยากาศร่มรื่นไปด้วยพรรณไม้นานาชนิดและหมู่ผีเสื้อ เหมาะแก่การศึกษาธรรมชาติและลงเล่นน้ำ น้ำตกห้วยหลวง (น้ำตกบักเตว) เป็นน้ำตกขนาดใหญ่ เกิดจากลำธารห้วยหลวงไหลตกจากหน้าผาที่มีความสูงประมาณ 45 เมตร เบื้องล่างมีลักษณะเป็นแอ่งน้ำขนาดใหญ่ พื้นน้ำเป็นสีเขียวมรกตและมีหาดทรายขาวสะอาด เหมาะสำหรับการลงเล่นน้ำ ด้านบนมีจุดชมทิวทัศน์และถ่ายภาพ จากอาคารศูนย์บริการนักท่องเที่ยวของน้ำตกมีทางเดินเป็นขั้นบันได 272 ขั้น ลงมายังแอ่งน้ำเบื้องล่าง ช่วงเวลาที่เหมาะแก่การเที่ยวชมคือเดือนสิงหาคม-กุมภาพันธ์ บริเวณด้านหน้าทางลงน้ำตกมีร้านอาหารให้บริการอยู่หลายร้าน แก่งศิลาทิพย์ เกิดจากลำธารห้วยหลวงไหลผ่านลานหินทราย ผ่านแก่งหินหักลงเป็นขั้นจนเกิดเป็นน้ำตกขนาดเล็ก บริเวณลานหินกลางลำธารเกิดปรากฏการณ์ “กุมภลักษณ์” คือหินเกิดเป็นหลุมกลมขนาดเล็กใหญ่ ตื้นลึกต่างกันตามความแรงของสายน้ำ ดูสวยงามแปลกตา น้ำตกเกิ้งแม่พอง เข้าถึงได้ด้วยรถขับเคลื่อนสี่ล้อและการเดินเท้า ตั้งอยู่กลางป่าลึกอันอุดมสมบูรณ์ เป็นน้ำตกที่เกิดจากลำโดมน้อย โดยสายน้ำไหลผ่านลานหินแล้วตกลงจากหน้าผาที่มีความสูงประมาณ 10 เมตร ในช่วงฤดูฝนจะมีพืชจำพวกมอสและเฟิร์นขึ้นเขียวครึ้มทั่วทั้งบริเวณโขดหิน ภายใต้เพิงผาน้ำตกมีทางเดินลอดใต้ม่านน้ำข้ามไปยังโขดหินฝั่งตรงข้ามซึ่งมีทัศนียภาพที่สวยงามแปลกตา พลาญกงเกวียน เป็นลานหินกว้างที่ด้านหน้ามีกลุ่มหินลักษณะเป็นเพิงตามธรรมชาติ มีดอกไม้ป่าและพันธุ์ไม้ขึ้นสลับกันเป็นหย่อม ๆ นักเดินทางในอดีตได้อาศัยเพิงหินเหล่านี้เพื่อหลบแดดและฝนระหว่างการเดินทาง จึงเป็นที่มาของชื่อ “พลาญกงเกวียน” (“พลาญ” หมายถึงบริเวณที่เป็นลานกว้าง “กงเกวียน” เพี้ยนมาจาก “พวงเกวียน” หมายถึงประทุนเกวียนหรือกระทุนเกวียนซึ่งเป็นที่บังแดดบนเกวียน) สามเหลี่ยมมรกต หรือช่องบก เป็นพื้นที่รอยต่อระหว่างชายแดนไทย-ลาว-กัมพูชา พื้นที่ในเขตประเทศลาวคือแขวงจำปาสัก ส่วนพื้นที่ในประเทศกัมพูชาคือจังหวัดพระวิหาร ชื่อ “สามเหลี่ยมมรกต” เป็นการตั้งชื่อเลียนแบบสามเหลี่ยมทองคำ ซึ่งเป็นพื้นที่รอยต่อของไทย-ลาว-พม่า ในภาคเหนือ อ่างเก็บน้ำห้วยพลาญเสือตอนบน ตั้งอยู่ในบริเวณช่องบก ลักษณะอ่างเก็บน้ำเป็นทำนบดินปิดกั้นลำห้วยพลาญเสือ ซึ่งเป็นลำห้วยสาขาในลุ่มน้ำลำโดมใหญ่ มีต้นกำเนิดจากเทือกเขาสูงบริเวณชายแดนรอยต่อสามประเทศ (สามเหลี่ยมมรกต) บริเวณด้านเหนือของอ่างเก็บน้ำเป็นเนินเขาสูง ด้านท้ายอ่างเป็นที่นาสลับป่าโปร่ง โดยอ่างเก็บน้ำแห่งนี้มีทิวทัศน์ทางธรรมชาติสวยงาม มีน้ำตลอดทั้งปี และมีนกน้ำรวมทั้งนกอพยพในพื้นที่เป็นจำนวนมาก ภูหินด่าง เป็นภูเขาหินทรายที่ประกอบด้วยป่าลานหิน มีลักษณะทางธรณีวิทยาที่สวยงามแปลกตาแตกต่างจากที่อื่น ได้แก่ ลานหินงอก ลานหินเป็นระแหง แอ่งหินเว้า และร่องหินแยก ตลอดเส้นทางเดินป่าไปสู่ยอดภูหินด่างเต็มไปด้วยกล้วยไม้ป่านานาชนิดและดอกไม้ป่าหลากสีสันขึ้นอยู่ตามลานหิน ชนิดของดอกไม้จะแตกต่างกันตามแต่ฤดูกาล จากจุดชมวิวบริเวณหน้าผามองเห็นพระอาทิตย์ขึ้นในยามเช้า รวมทั้งทะเลหมอกในช่วงฤดูหนาว และยังมองเห็นทัศนียภาพพื้นที่ราบลุ่มแม่น้ำโขง สภาพป่าในเขตลาวและกัมพูชาที่อยู่เบื้องล่างได้ด้วย ที่ผนังหินใต้เพิงผาปรากฏแถบสีแดงและสีชมพูอยู่หลายแห่ง ดูแปลกตาและสวยงาม และเป็นที่มาของชื่อ “ภูหินด่าง” นักธรณีวิทยาอธิบายว่าเป็นหลักฐานบ่งชี้ถึงสภาพอากาศที่แห้งแล้งของพื้นที่บริเวณนี้เมื่อหลายร้อยล้านปีมาแล้ว จึงส่งผลให้มีการตกตะกอนของแร่ธาตุบางอย่าง การเดินทางเข้าภูหินด่างต้องติดต่อเจ้าหน้าที่อุทยานฯ เพื่อนำทาง อุทยานแห่งชาติภูจอง-นายอย มีบ้านพักและจุดกางเต็นท์ให้บริการนักท่องเที่ยวอยู่ในบริเวณที่ทำการอุทยานฯ ซึ่งอยู่ก่อนถึงน้ำตกห้วยหลวง 3 กิโลเมตร

# data[].attributes.body
วัดเรืองแสง หรือวัดสิรินธรวราราม แห่งตำบลช่องเม็ก อำเภอสิรินธร โดดเด่นด้วยอุโบสถสีปัดทองตั้งเด่นเป็นสง่า ด้านหลังของอุโบสถเป็นจิตรกรรมเรืองแสงสีเขียวของต้นกัลปพฤกษ์อันแสนสวยงามตื่นตาตื่นใจในยามค่ำคืน ด้วยการใช้สารเรืองแสงหรือสารฟลูออเรสเซนต์ ซึ่งมีคุณสมบัติรับแสงพระอาทิตย์ในตอนกลางวัน และปล่อยพลังงานออกมาในตอนกลางคืน

โดยเป็นฝีมือการออกแบบของช่าง “คุณากร ปริญญาปุณโณ” ซึ่งมีแรงบันดาลใจมาจากต้นไม้แห่งชีวิต ในภาพยนตร์เรื่อง “อวตาร” และช่วงเวลาที่ดีที่สุดสำหรับการชมและถ่ายภาพคือ ตั้งแต่เวลา 18.00-20.00 น. นอกจากนี้ บริเวณด้านหลังพระอุโบสถยังเป็นจุดชมวิวริมลำน้ำโขง ทิวทัศน์ของฝั่งลาว ด่านช่องเม็ก และอ่างเก็บน้ำบริเวณเชิงเขา นับว่าเป็นหนึ่งในที่เที่ยวอุบลราชธานีที่มีจุดชมพระอาทิตย์ตกดินที่สวยงาม

# data[].attributes.attachment_link.readable_text
อุบลราชธานี จังหวัดใหญ่น่าเที่ยวแห่งอีสานใต้ค่ะ บอกเลยว่าที่นี่มีสถานที่ท่องเที่ยวมากมาย ในหลากสไตล์ทั้งเที่ยวในเมือง หรือจะเที่ยวธรรมชาติ ที่นี่ก็มีครบ ! แต่สำหรับวันนี้เราจะพาสายบุญไปสักการะวัดสวย วัดสิรินธรวรารามภูพร้าว หรือที่หลายๆ คนเรียกว่า วัดเรืองแสง จะงดงามขนาดไหน ตามเรามาดูได้เลยค่า

วัดสวย วัดเรืองแสง อุบลราชธานี

รู้จัก วัดสิรินธรวรารามภูพร้าว

วัดสิรินธรวรารามภูพร้าว หรือ วัดภูพร้าว อีกชื่อหนึ่งที่นิยมเรียกกันก็คือ วัดเรืองแสง ค่ะ วัดนี้จะตั้งอยู่บนเนินเขาสูง ในอำเภอสิรินธร จังหวัดอุบลราชธานี เป็นการจำลองสภาพแวดล้อมของวัดป่าหิมพานต์หรือเขาไกรลาศ บนยอดเขาเราจะสามารถมองเห็นพระอุโบสถสีปัดทอง ตั้งเด่นงดงามอยู่ค่ะ ด้านหลังของอุโบสถจะเป็นงานจิตรกรรมเรืองแสงสีเขียวของต้นกัลปพฤกษ์ อยู่ด้านหลังของอุโบสถในเวลากลางคืน สวยงามมากจริงๆ ค่ะ ซึ่งบางเวลาถ้าไปแล้วโชคดีได้เจอกับดาวเรืองแสงรอบๆ อุโบสถ และขอแนะนำให้ไปในคืนเดือนมืดค่ะ เพราะถ้ายิ่งมืดเราก็จะสามารถเห็นการเรืองแสงของต้นกัลปพฤกและดวงดาวได้ชัดเจนมากขึ้น
Somchai Krongsomboon / Shutterstock.com
ภาพเรืองแสงนี้ถ้าเรามองด้วยตาเปล่า อาจจะรู้สึกเพียงเล็กน้อยค่ะ จะไม่ค่อยเห็นเป็นสีเขียวชัดเจนเท่ากับภาพที่ถ่ายด้วยกล้องถ่ายภาพ เพราะฉะนั้นถ้าเราต้องการเก็บภาพความสวยงามไว้แค่สายตา อาจจะต้องเผื่อใจนิดนึงนะคะ

และนอกจากความมหัศจรรย์ของพระอุโบสถแล้ว ที่วัดแห่งนี้ยังมีจุดชมวิวทิวทัศน์ที่สวยงามอีกด้วยค่ะ ซึ่งเป็นวิวของแม่น้ำโขง และบริเวณด้านหลังพระอุโบสถจะเป็นจุดชมวิวทิวทัศน์ของฝั่งประเทศลาว และมองเห็นด่านสากลช่องเม็กได้อย่างสวยงาม จริงๆ รวมถึงอ่างเก็บน้ำที่อยู่บริเวณเชิงเขา ที่มีลักษณะคล้ายกับทะเลสาปค่ะ โดยเฉพาะในช่วงที่พระอาทิตย์ตกดิน เราจะเริ่มเห็นพระอาทิตย์ดวงโต ซึ่งต้องบอกว่าเป็นภาพที่สวยงามน่าประทับใจมากค่ะ

สำหรับต้นกัลปพฤกษ์เรืองแสง เป็นฝีมือการออกแบบของช่างคุณากร ปริญญาปุณโณ ซึ่งเป็นผู้ลงมือติดโมเสกแต่ละชิ้นด้วยตัวเองเลยทีเดียวค่ะ ท่านได้รับแรงบันดาลใจมาจากต้นไม้แห่งชีวิตในภาพยนตร์เรื่องอวตาร โดยใช้สารเรืองแสง หรือ สารฟลูออเรสเซนต์รอบๆ ต้น ซึ่งคุณสมบัติของสารฟลูออเรสเซนต์จะรับแสงพระอาทิตย์ในตอนกลางวัน และพอดีกับที่งานชิ้นนี้ได้หันหน้าไปทางทิศตะวันออก หรือหันข้างไปทางทิศตะวันตก ก็เลยคล้ายกับเป็นฉากกั้น พลังงาน ในช่วงเวลาตอนกลางวัน แล้วสามารถฉายแสงออกมาในตอนกลางคืน เป็นการคายพลังงานออกมาค่ะ

ส่วนตัวอุโบสถมีต้นแบบมาจากวัดเชียงทอง ประเทศลาว แต่มีความกว้างมากกว่า 1 เท่า และความยาวมากกว่า 2 เท่า เสาแต่ละต้นลงลวดลายด้วยมืออย่างปราณีตค่ะ โดยรอบนอกเป็นลายดอกบัวและสัตว์ทั้งหลายตามคติบัว 4 เหล่า หัวใจหลักของการทำพุทธศิลป์คือ การนำเสนองานศิลปะที่เกิดจากความสงบ ความเพียร ความอดทน และวิสัยทัศน์ ซึ่งงานแต่ละชิ้นต้องคิดจากความคิดอันวิจิตรจริงๆ ค่ะ อย่างแนวคิดการจำลองให้วัดเป็นเขาพระสุเมรุ ตรงกลางของพระอุโบสถ เป็นที่ตั้งของพระประธาน แต่เดิมที่คล้ายกับพระพุทธชินราช ในจังหวัดพิษณุโลก แต่มีการนำเพียงส่วนรัศมีออกไป เพื่อให้แลดูกลมกลืนกันยิ่งขึ้น พร้อมกับได้ทำฉากหลังเป็นต้นโพธิ์ โดยเบื้องบนติดด้วยแผ่นพระทองค่ะ

วัดแห่งนี้ท่านพระอาจารย์บุญมากเป็นผู้ริเริ่มค่ะ ท่านเป็นคนฝั่งลาวจำปาสัก ได้เข้ามาเผยแพร่อบรมสมาธิทางฝั่งไทย และได้ปักกลดที่ภูพร้าวในปี 2497-2498 ซึ่งท่านได้กลับไปยังประเทศลาว จนกระทั่งปี 2542 พระครูกมล ลูกศิษย์ของท่านได้ค้นพบวัดอีกครั้งและบูรณะให้กลับมาเป็นสถานที่ปฏิบัติธรรมได้อย่างเดิม หลังจากพระครูกมลละสังขารไปในปี 2549 พระครูปัญญาก็เข้ามารับตำแหน่งเจ้าอาวาสวัดและสานต่องานสร้างวัดต่อไปจนถึงปัจจุบัน

ข้อแนะนำ ถ้าต้องการเก็บภาพความสวยงามของวัดสิรินธรวรารามภูพร้าว แนะนำให้นำกล้องถ่ายรูปไปด้วยค่ะ เพราะถ้าถ่ายภาพจากโทรศัพท์จะได้ภาพเรืองแสงยากกว่า แต่ขอบอกเลยว่าการไปดูด้วยตาสวยงามกว่าภาพถ่ายหลายเท่าจริงๆ ค่ะ หากใครมีโอกาสได้ไปจ.อุบลราชธานี อย่าลืมไปชมความสวยงามของวัดแห่งนี้นะคะ

การเดินทาง ไปยังวัดสิรินธรวรารามภูพร้าว

ตัววัดจะอยู่ห่างจากตัวจังหวัดอุบลราชธานีราว 70 กม. ค่ะ หากเดินทางจากจุดเริ่มต้นที่ตัวจังหวัด ให้ตรงไปยังเส้นทางไป อ.พิบูลมังสาหาร เมื่อถึงอ.พิบูลมังสาหารแล้วจะมีสามแยกไฟแดง ให้เลี้ยวซ้ายไปทางอ.สิรินธร ขับตรงไปยังเส้นนั้นซึ่งสามารถไปถึงสถานที่ท่องเที่ยวอย่างพัทยาน้อย ทะเลน้ำจืดคนอุบล หรือเขื่อนสิรินธร ซึ่งอยู่ระหว่างทางได้ และวัดจะอยู่ก่อนถึงด่านตรวจคนเข้าเมืองช่องเม็กประมาณ 3 กม. ทางซ้ายมือจะมีป้ายบอกทางเข้าวัดที่ถนนใหญ่ โดยเลี้ยวซ้ายเข้าไปอีกประมาณ 2 กม.ค่ะ

🙏 วัดสิรินธรวรารามภูพร้าว

ที่เที่ยวภาคอีสาน อื่นๆ ที่น่าสนใจ
10 คาเฟ่ขอนแก่น บรรยากาศดี น่านั่ง ขับรถเที่ยวเขาใหญ่ 2 วัน 1 คืน
ท่ามกลางสายหมอก กอดอากาศดีๆ เที่ยวใกล้กรุงเทพ
พลาดไปเช็คอินไม่ได้แล้วจ่ะพี่จ๋า

# data[].attributes.attachment_link.title
วัดสวย เรืองแสง วัดสิรินธรวรารามภูพร้าว อุบลราชธานี อัศจรรย์แห่งแรงศรัทธา

# data[].attributes.attachment_link.description
อุบลราชธานีจังหวัดใหญ่น่าเที่ยวแห่งอีสานใต้ค่ะ บอกเลยว่าที่นี่มีสถานที่ท่องเที่ยวมากมาย ในหลากสไตล์ทั้งเที่ยวในเมือง หรือจะเที่ยวธรรมชาติ ที่นี่ก็มีครบ ! แต่สำหรับวัน

# data[].attributes.body
สามพันโบก ได้รับสมญานามว่า “แกรนด์แคนยอนเมืองไทย” ตั้งอยู่ที่บ้านโป่งเป้า ตำบลเหล่างาม อำเภอโพธิ์ไทร เป็นแก่งหินทรายขนาดใหญ่ที่ถูกกระแสน้ำธรรมชาติกัดเซาะมานานหลายพันปี จนกลายเป็นแอ่งหลุมรูปร่างแปลกตา กระจายกินพื้นที่เลียบริมแม่น้ำโขง ทั้งฝั่งไทยและลาว ในช่วงหน้าแล้งจะปรากฏให้เห็นเป็นภาพศิลปะสารพัดรูปร่าง เป็นระยะทางกว่า 5 กิโลเมตร รวมเป็นพื้นที่กว่า 30 ตารางกิโลเมตร

จุดถ่ายรูปยอดฮิตคือ ผาหินรูปสะพานโค้ง, หินหัวสุนัข, สระมรกต, โบกรูปดาว, โบกรูปหัวใจ และโบกรูปมิกกี้เม้าส์ ใกล้ ๆ กันยังมีจุดน่าเที่ยวอย่างเช่น หลักศิลาเลข, ถ้ำนางเข็นฝ้าย, แก่งสองคอน, ถ้ำนางต่ำหูก, หาดหินสี, หาดแห่, ภูเขาหิน ช่วงเวลาที่ดีที่สุดในการมาเยือนสามพันโบกคือ ช่วงระหว่างเดือนพฤศจิกายนถึงมิถุนายนของทุกปี สามพันโบกเรียกได้ว่าเป็นที่เที่ยวอุบลราชธานีที่มีชื่อเสียงที่สุดเลยทีเดียว

# data[].attributes.attachment_link.title
ชมหินสามพันโบก โผล่พ้นน้ำในแม่น้ำโขง | วันใหม่ ไทยพีบีเอส | 6 มี.ค. 66

# data[].attributes.headline
อุทยานแห่งชาติผาแต้ม (Pha Taem National Park)

# data[].attributes.subject
อุทยานแห่งชาติผาแต้ม (Pha Taem National Park)

# data[].attributes.body
เป็นอุทยานที่ตั้งอยู่ในทิศตะวันออกที่สุดของประเทศไทย มีเนื้อที่ครอบคลุมอยู่ในท้องที่อำเภอโขงเจียม อำเภอศรีเมืองใหม่ และอำเภอโพธิ์ไทร มีจุดเด่นที่สวยงามตามธรรมชาติมากมาย เช่น “เสาเฉลียง” เสาหินลักษณะคล้ายดอกเห็ด ที่เกิดจากการกัดเซาะของน้ำและลมเป็นเวลานับล้านปี และ “ผาชะนะได” หน้าผาสูงชัน อันเป็นที่เที่ยวอุบลราชธานีที่สามารถชมพระอาทิตย์ขึ้นได้ที่แรกในประเทศไทย

บริเวณผนังหน้าผาด้านล่าง มีภาพเขียนสีก่อนประวัติศาสตร์เรียงรายอยู่ประมาณ 300 ภาพ นับเป็นภาพเขียนริมหน้าผาที่ยาวที่สุดในประเทศ นอกจากนี้ยังมีเส้นทางเดินป่าชมธรรมชาติ โดยระหว่างทางจะได้พบกับสิ่งที่น่าสนใจ เช่น น้ำตกห้วยพอก, ผากำปั่น, ผาหินแตก, ภูโลง, ภูกระบอ, ภูผาขาม, ถ้ำปาฎิหาริย์, น้ำตกทุ่งนาเมือง, น้ำตกแสงจันทร์, น้ำตกกวางโตน, ภูจ้อมก้อม, หาดวิจิตรา, หินโยกมหัศจรรย์ และน้ำตกสร้อยสวรรค์ เป็นต้น

# data[].attributes.body
หาดพัทยาน้อย หรือ ทะเลอีสานใต้ ตั้งอยู่ริมถนนสถิตนิมานการ บ้านใหม่ภูทอง อำเภอสิรินธร ห่างจากตัวเมืองอุบลประมาณ 60 กิโลเมตร ในฤดูแล้งระดับน้ำเหนือเขื่อนสิรินธรจะต่ำลงมาก จนเห็นเป็นหาดทรายขาวทอดตัวยาว และสามารถลงเล่นน้ำได้ พื้นที่แห่งนี้จึงได้รับการพัฒนาให้เป็นจุดท่องเที่ยวพักผ่อนหย่อนใจ และเล่นน้ำยอดฮิตของชาวอุบลราชธานี รวมไปจนถึงชาวอีสานใต้ในหลายๆ พื้นที่ใกล้เคียงกัน

ที่เที่ยวอุบลราชธานีแห่งนี้ เพียบพร้อมไปด้วยบริการอำนวยความสะดวกแก่นักท่องเที่ยวมากมาย ทั้งร้านอาหาร รีสอร์ท ร้านกาแฟ ในลักษณะที่เป็นเรือนแพกลางน้ำ แถมยังมีเครื่องเล่นทางน้ำ อย่างเช่น บานาน่าโบ๊ต เจ็ตสกี และห่วงยางให้บริการอีกด้วย

# data[].attributes.attachment_link.provider_name
เพื่อนที่จะพาคุณไปสัมผัสมุมสวยๆ ของทุกสถานที่ท่องเที่ยวทั่วโลก พร้อมแนะนำวีธีการเดินทาง

# data[].attributes.attachment_link.title
เพื่อนที่จะพาคุณไปสัมผัสมุมสวยๆ ของทุกสถานที่ท่องเที่ยวทั่วโลก พร้อมแนะนำวีธีการเดินทาง

# data[].attributes.attachment_link.description
เพื่อนที่จะพาคุณไปสัมผัสมุมสวยๆ ของทุกสถานที่ท่องเที่ยวทั่วโลก พร้อมแนะนำวีธีการเดินทาง

# data[].attributes.body
นาย วายุพัฒน์ สิงห์สาวแห

รหัสนักศึกษา 66040101203

สาขาวิชาภาษาไทย ชั้นปีที่ 2

เสนออาจารย์ พวงทอง เพชรโทน